Malin Åkerman

Malin Maria Åkerman (født 1978) er en svensk-canadisk skuespiller, fotomodell og sanger.

 Tidlig liv 
Åkerman ble født den 12. mai 1978 i Stockholm av en mor som var fotomodell og en far som jobbet med forsikring. Hennes familie flyttet til Toronto i Canada da hun var to år gammel.  Etter at hennes foreldre skilte seg, returnerte hennes far til Sverige, og Malin ble i Canada med sin mor. Hun bodde i Niagara-on-the-Lake i Ontario en kort tid der hun gikk på Parliament Oak Primary School, og siden Sir Winston Churchill Secondary School (St. Catharines).

 Karriere 
Da hun var 17 år gammel, vant Åkerman Ford Supermodel of Canada konkurransen. Hun hadde roller i flere fjernsynsreklamer, inklusive en for Noxzema. Etter en modellkarriere, begynte hun med skuespill og flyttet til California. Hun har fått flere filmroller, blant annet i The Utopian Society (2003) med Sam Doumit og Austin Nichols; og i Harold & Kumar Go to White Castle (2004) som Freakshows' sexy kone. Hun har også hatt flere gjesteopptredener i TV-serier, og fikk i 2005 rollen som Juna i HBO-serien The Comeback. Hun har også vært med i The Showbiz Show with David Spade som en korrespondent, og i den tredje sesongen av Entourage i rollen som Tori. Åkerman spilte i Farrelly Brothers' film The Heartbreak Kid fra 2007 og 27 Dresses året etter. 

Hun fikk så rollen som Laurie Juspeczyk/Silk Spectre II i filmen Watchmen som hadde premiere i 2009. Filmen inneholdt bl.a Åkerman i flere nakenscener sammen med Patrick Wilson. Watchmen var filmen som virkelig plasserte henne på kjendis-himmelen.

Åkerman hadde i 2009 rollen som Ronnie i Couples Retreat, en komedie som omhandler fire par som deltar i terapi på en tropisk øy. Vince Vaughn spilte hennes mann. Jon Favreau, Kristin Davis, Jason Bateman, Kristen Bell, Faizon Love og Kali Hawk spilte de andre parene. I 2012 spilte hun journalisten Constance Sack i den romantiske musikal-komedien Rock of Ages. Hun har hovedrollen i den svenske romantiske musikal-komedien En del av mitt hjärta som er planlagt utgitt i julen 2019.

I 2013–2014 hadde hun hovedrollen i ABCs situasjonskomedie Trophy Wife. Serien ble kansellert etter kun én sesong. Åkerman har siden 2016 hatt rollen som Lara Axelrod i Showtimes dramaserie Billions, der hun spiller mot Damian Lewis, Paul Giamatti og Maggie Siff. I februar 2019 ble det kjent at Åkerman skal spille hovedrollen i NBCs rettsdramaserie Prism.

I 2024 skal hun lede Eurovision Song Contest i Malmö sammen med Petra Mede.

 Filmografi 
 År Tittel  Rolle  Kommentarer 2000  The Skulls  Coed in Caleb's Apartment   2001  The Circle  Tess   2003  The Utopian Society  Tanci  2004  Harold & Kumar Go to White Castle  Liane  2007  The Invasion  Autumn  Ukreditert 2007  The Brothers Solomon  Tara  2007  The Heartbreak Kid  Lila   2007  Heavy Petting  Daphne   2008  Bye Bye Sally  Sally Grimshaw   2008  27 Dresses  Tess  2009  Watchmen  Laurie Jupiter / Silk Spectre II  2009  The Proposal  Gertrude   2009  Couples Retreat  Ronnie   2012  Rock of Ages  Constance Sack   2012  Stolen  Riley Jeffers   2013  CBGB  Debbie Harry   2015  Unity  Forteller  Dokumentar 2018  Rampage  Claire Wyden  2019  En del av mitt hjärta  Isabella  Planlagt utgivelse desember 2019

 Personlig liv 
Åkerman giftet seg med den italienske musikeren Roberto Zincone den 20. juni 2007. De fikk et barn sammen før de skilte seg i 2013. 1. desember 2018 giftet hun seg med den britiske skuespilleren Jack Donnelly.

 Referanser 

 Eksterne lenker 



  Web Wombat Movies  - Video Interview with Malin Akerman (Watchmen, 2009) 

Kategori:Svenske skuespillere
Kategori:Canadiske skuespillere
Kategori:Personer fra Stockholm
Kategori:Programledere for Eurovision Song Contest